**A 77. sorszámú Gázipari műszaki-biztonsági felülvizsgáló megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 35 582 02

1.2. Szakképesítés-ráépülés megnevezése: Gázipari műszaki-biztonsági felülvizsgáló

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: -

2.1.2. Bemeneti kompetenciák: -

2.2. Szakmai előképzettség: 34 582 09 Központifűtés- és gázhálózat rendszerszerelő, 54 582 01 Épületgépész technikus (Továbbiak a 7. fejezetben)

2.3. Előírt gyakorlat: 5 év gázipari gyakorlat

2.4. Egészségügyi alkalmassági követelmények: szükségesek

2.5. Pályaalkalmassági követelmények: *–*

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 7521 | Vezeték-és csőhálózat- szerelő (víz, gáz, fűtés) | Gáz- és olajvezeték karbantartó |
| 3.1.3. | Gázfogyasztó berendezés-és csőhálózat-szerelő |
| 3.1.4. | Gázvezeték- és -készülék-szerelő |
| 3.1.5. | Gázvezeték szerelő |
| 3.1.6. | Gázszerelő |

3.2. A szakképesítés-ráépülés munkaterületének rövid leírása:

A gázipari műszaki-biztonsági felülvizsgáló tájékoztatást ad a felhasználónak a gáz műszaki-biztonsági előírásokról, üzemeltetési tanácsot ad a meglévő berendezéshez, tanácsot ad az energiatakarékossági lépésekhez és azok megvalósítására, ellenőrzi a gázfogyasztó készülék alkalmasságát, ellenőrzi a biztonsági tartozékok működőképességét, felülvizsgálja az égéstermék elvezetés szabályosságát és ellenőrzi a légellátás biztosítottságát.

A szakképesítés-ráépüléssel rendelkező képes:

- Kapcsolatot építeni, és kapcsolatot tartani a megrendelőkkel

- Tanácsot adni a korszerű épületgépész-technológiák alkalmazására, a meglévő rendszer javíthatóságának lehetőségeire, az energiatakarékos rendszerek beépítésére vonatkozóan

- Ellenőrizni a csatlakozó és fogyasztói vezetékeket, a nyomásszabályozókat, a gázmérőket, valamint a tartozékok alkalmasságát

- Felülvizsgálni az elpárologtató berendezéseket, és a folyadékfázisú vezetéket, szerelvényeket, biztonsági berendezéseket

- Ellenőrizni a korrózióvédelem megfelelőségét, a fali felállások kialakítását, az EPH bekötés megfelelőségét

- Ellenőrzi a gázfogyasztó készülék alkalmasságát, a biztonsági tartozékok működőképességét

- Felülvizsgálni az égéstermék elvezetését

- Ellenőrizni a gázfogyasztó készülékek időszakos felülvizsgálatát megelőző karbantartás és beszabályozás időpontját és megtörténtét

- Tanúsítani a csatlakozó vezeték, a fogyasztói vezeték, a fogyasztói berendezés további üzemeltetésre való alkalmasságát

- Dokumentálni a vizsgálati eredményeket

- Elkészíteni a felülvizsgálati jegyzőkönyvet

3.3. Kapcsolódó szakképesítések

|  |  |  |  |  |
| --- | --- | --- | --- | --- |
|  | A | | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | | |
| 3.3.2. | **azonosító száma** | **megnevezése** | | **a kapcsolódás módja** |
| 3.3.3. | 34 582 09 | Központifűtés- és gázhálózat rendszerszerelő | | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11406-12 | Energetikai, műszaki-biztonsági tanácsadás |
| 4.4. | 11407-12 | Gázipari műszaki-biztonsági felülvizsgálat |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11406-12 | Energetikai, műszaki-biztonsági tanácsadás | szóbeli |
| 5.2.4. | 11407-12 | Gázipari műszaki-biztonsági felülvizsgálat | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Családi házas gázalapú melegvíz-fűtési rendszer felülvizsgálata

Társasházi gázalapú melegvíz-központi fűtési rendszer felülvizsgálata

A vizsgafeladat ismertetése: Gázterv alapján ellenőrzi a csatlakozó és fogyasztói vezetéket, nyomásszabályzó állomást, gázmérőt gázfogyasztó készüléket az alkalmazott anyagok, kötések, elhelyezésük és engedélyeik szempontjából, valamint a légellátást. Teljes körű véleményt alakít ki a meglévő állapotról.

Gépészeti terv alapján ellenőrzi a csatlakozó és fogyasztói vezetéket, nyomásszabályzó állomást, gázmérőt gázfogyasztó készüléket az alkalmazott anyagok, kötések, elhelyezésük és engedélyeik szempontjából. Teljes körű véleményt alakít ki a meglévő állapotról. Javaslatokat készít a meglévő rendszer energetikai szempontból történő javíthatóságáról

A vizsgafeladat időtartama: 180 perc

A vizsgafeladat értékelési súlyaránya: 80%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése:-

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Tanácsadás meglévő MSZ CEN/TR 1749 szerinti besorolás alapján egy „B” típusú gázkészülék helyett „C” típusú gázkészülék (installáció) alkalmazására

A vizsgafeladat ismertetése:

Meglévő „B” típusú gázkészülék energetikai jellemzőinek, hátrányainak rövid összefoglalása. Javaslat tétele „C” típusú gázkészülék alkalmazására, a beépítés energetikai és biztonságtechnikai előnyeinek, a felhasználónál jelentkező megtakarítások mibenlétének ismertetése, kitérve a megvalósításhoz szükséges (felhasználó által elvégzendő és elvégeztetendő) tevékenységekre.

A vizsgafeladat időtartama: 30 perc (felkészülési idő 10 perc, válaszadási idő 20 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Berendezési tárgyak (kazánok~~,~~ gázkészülékek) |
| 6.3. | Kéziszerszámok |
| 6.4. | Mérő- és jelölőeszközök |
| 6.5. | Hegesztő-felszerelések |
| 6.6. | Szállítóeszközök |
| 6.7. | Oltóanyagtöltő berendezések |
| 6.8. | Számítógépek |

**7. EGYEBEK**

7.1. A képzés megkezdhető az alábbi szakképesítések, végzettségek birtokában is:

54 582 06 0010 54 01 Épületgépész technikus szakképesítés-elágazás

54 544 02 0010 54 02 Gázipari technikus szakképesítés-elágazás

52 522 09 0000 00 00 Gáz- és tüzeléstechnikai műszerész szakképesítés

Gázvezeték- és készülékszerelő mestervizsga

Gáz- és olajtüzelő berendezés szerelő, üzembe helyező mestervizsga

Felsőfokú épületgépész, vegyipari gépész vagy gázipari végzettség